

ที่ มท ๐๘๑๖.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕๖8

เรื่อง ขอเชิญบุคลากรสมัครเข้าร่วมงานประชุมและประชาสัมพันธ์งานประชุมวิชาการระดับชาติ ครั้งที่ 11 ประจำปี 2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ที่ มท 0211.3/ว 3817

 ลงวันที่ 30 เมษายน 2568 จำนวน 1 ฉบับ

ด้วยกรมส่งเสริมการปกครองท้องถิ่น ได้รับแจ้งจากกระทรวงมหาดไทยว่า สถาบันแห่งชาติ
เพื่อการพัฒนาเด็กและครอบครัว มหาวิทยาลัยมหิดล ได้กำหนดจัดงานประชุมวิชาการระดับชาติ ครั้งที่ 11 ประจำปี 2568 ในหัวข้อ “ออกแบบอนาคตเด็กไทย : เทคโนโลยี การเรียนรู้ และความสุข (Shaping the Future
of Thai Children: Technology, Learning and Happiness) ” ระหว่างวันที่ 30 – 31 พฤษภาคม 2568
เวลา 08.30 – 16.45 น. ในรูปแบบออนไซต์ ณ สถาบันแห่งชาติเพื่อการพัฒนาเด็กและครอบครัว มหาวิทยาลัยมหิดล และออนไลน์ผ่าน Application Zoom Cloud Meeting โดยมีวัตถุประสงค์ เพื่อเป็นเวทีกลางให้กับบุคลากรทางการศึกษา และผู้ที่สนใจทั่วไปได้เรียนรู้เกี่ยวกับบทบาทของเทคโนโลยีในการส่งเสริมการเรียนรู้ การสร้างสภาพแวดล้อมทางการศึกษาที่มีความสุข และนวัตกรรมและแนวทางใหม่ในการพัฒนาทักษะเด็กไทย

กรมส่งเสริมการปกครองท้องถิ่นพิจารณาแล้ว จึงขอความร่วมมือจังหวัดแจ้งองค์กรปกครอง
ส่วนท้องถิ่นที่มีสถานศึกษาในสังกัด ประชาสัมพันธ์ให้บุคลากรที่สนใจสมัครเข้าร่วมงานประชุมวิชาการ
และส่งผลงานวิจัยในรูปแบบ Proceeding เพื่อนำเสนอในรูปแบบบรรยาย (Oral Presentation) ทั้งนี้ สามารถดาวน์โหลดรายละเอียดได้ทางเว็บไซต์สำนักนโยบายและแผน สำนักงานปลัดกระทรวงมหาดไทย ww.ppb.moi.go.th
หัวข้อ “หนังสือแจ้งเวียน/ประชาสัมพันธ์” รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

สิ่งที่ส่งมาด้วย



ร.อสถ. ...................................................

ผอ.กศ. ..................................................

ผอ.กง.ปศ. .............................................

หน.ง. .....................................................

จนท. ………………………………………………

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐00 ต่อ 5344

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวกุลิสรา จำปาหอม โทร. 09 6723 1135